Mombasa uhartea

Mombasa uhartea () Kenyako Mombasa hirian aurkitzen den uharte bat da. 1999. urteko erroldaren arabera 146.334 biztanle ditu.

1997an Mombasako alde zaharra eta Fort Jesus gotorlekua Gizateriaren ondare izendatu zituen UNESCOk.

 Geografia 
Indiako ozeanoaren kostaldetik barnera aurkitzen da, Tudor eta Port Reitz badien artean. Laukizuzen itxura du, 5 km-ko luzera eta 3 km-ko zabalera, guztira 14,1 km²-ko azalera. Uharri baten gainean sorturiko uhartea denez oso laua da, punturik garaienak 5 metrotako altuera du.

 Historia 
Uhartearen ekialdean sortu zen Mombasa hiria, oraindik bertan dago alde zaharra. 750. arabiar merkatariak izan ziren herria sortu zutenak.

XVI. mendean portugaldarrek hiria okupatu zuten eta 1593 eta 1595 artean Fort Jesus gotorlekua eraiki zuten. Mombasa Indiarako bideko portu garrantzitsua bihurtu zen. 1895ean Britainia Handiaren esku gelditu zen eta Kenyako hiriburu izendatu zuten. 1905ean Nairobira aldatu zuten hiriburua, Mombasa zingiraz inguraturik zegoelako.

Gaur egun Mombasa uhartean daude hiriko eraikin garrantzitsuenak, Estatuko Etxea, Probintziaren egoitza, epaitegia, udaletxea eta Negozio barrutia besteak beste.

 Azpiegiturak 
Monbasaren alde kontinentaletik uhartera iristeko Nyali pasabidea eta Makupa zubia daude.

 Iruditegia 

 Erreferentziak 

 Kanpo estekak 

Kategoria:Mombasa
Kategoria:Kenyako uharteak